laion/Wikipedia-Exotic huggingface dataset:
Godefroid de Claire

Godefroid de Claire, ka Godefroid de Huy (umbes 1100 – umbes 1173) oli tänapäeva Belgia aladelt pärit kullassepp ja emailikunstnik, romaani kunstkäsitöö silmapaistev esindaja. Sündinud oli ta ilmselt Huy's (Huy sur le Meuse) ja tema peamine tegutsemisperiood jäi ajavahemikku 1130–1150. Godefroid kuulub Maasi koolkonda, mis oli spetsialiseerunud champlevé-tehnikas pühapiltidele, kirikuriistadele ja relikviaaridele. Tema elust on vähe teada, kuid peamine tegutsemispaik paistis tal olevat Staveloti benediktlaste klooster. Arvatakse, et ta õppis oma kunsti Rainer de Huy'lt ja on oletatud, et ta oli Verduni Nikolause õpetaja. Godefroid de Claire'ile omistatud teoste hulgas on kuulsaimad pronksist, hõbedast ja kullatud akvamaniil-relikviaar pühaku paavst Aleksander I säilmetele (u 1145), mis tänapäeval asub Brüsselis Kuninglikus kunsti- ja ajaloomuuseumis, samuti kaks emailtahvlit, millel on kujutatud Kristuse ristimist ja ristilöömist. Talle on omistatud ka Staveloti triptühhon, kuigi autorsuse üle vaieldakse. V. Vaga nimetab Godefroid de Claire'i tööks ka Heribertuse relikviaari Deutzis, mis on küll kahtlemata Maasi koolkonna töö, aga selle loomisaeg paigutatakse tänapäeval 1180. aastatesse. Püha risti triptühhon Elu puu. Uurdeemailiga plaat Emailitud altari osa Stavelotist Emailitud altari osa Stavelotist Raamatukaas ristilöömise ja evangelistidega Staveloti triptühhon http://www.visual-arts-cork.com/sculpture/godefroid-de-claire.htm https://www.britannica.com/biography/Godefroid-de-Claire W. H. Forsyth. Around Godefroid de Claire. – The Metropolitan Museum of Art Bulletin, vol 24, no 10. 1966. lk 304–315 V. Vaga. Üldine kunstiajalugu. Tallinn, 1999 Repertorium für Kunstwissenschaft. Band 27, 2018. lk 520–521 Godefroid de Claire. - visual-arts-cork.com
Bilecik

Bilecik on linn Türgis, Bileciki provintsi keskus. Linn on tuntud türgi majade restaureerimise poolest ja linna populaarsus turistide hulgas aina kasvab. Rikkaliku arhitektuuripärandiga Bilecik on Euroopa ajalooliste linnade ja regioonide assotsiatsiooni liige.  Bilecik – pildid, videod ja helifailid Wikimedia Commonsis
Butša

Butša [b'utša] (ukraina Буча) on linn Ukrainas Kiievi oblastis, Butša rajooni ja Butša linnavalla keskus. Butša asub Kiievi kesklinnast 25 km loodes. Piirneb Irpini linna, Vorzeli ja Hostomeli aleviga ning Mõhhailivka-Rubeživka ja Blõstavõtsja külaga. Linn asub väikeste Butša ja Rokatši jõe vahel (Irpini jõe vasakpoolsed lisajõed). Idast läände kulgeb läbi kesklinna rahvusvahelise tähtsusega Kiievi-Koveli maantee. Linna lõunaosa läbib Kiievi-Korosteni raudtee. Linnas on Butša raudteejaam. Butša sai alevi staatuse 1938. aastal ja linna õigused 2006. aastal. 17. juulil 2020 sai Butšast samanimelise rajooni halduskeskus.  Pikemalt artiklis Butša lahing Linn sai 2022. aasta veebruaris sõjategevuses kannatada. 1. aprillil 2022 teatas linnapea Anatoli Fedoruk, et linn ei ole enam Vene okupantide käes. 2. aprillil 2022 alustas Ukraina Rahvuspolitsei eriotstarbeline polk linna puhastamist diversantidest ja Vene vägede kaasajooksikutest. Ukraina politsei sisenemas Butšasse 2. aprillil 2022 KORD-i liikmed Butšas 2022. aasta aprilli alguses Purustatud Vene sõjatehnika 2022. aasta veebruaris Butša massimõrv Apostlite Peetruse ja Pauluse kirik 2014. aastal Butša jõgi Rokatši jõgi Butša lähistel Буча встояла ціною великих руйнувань: загинув воїн, спалені ворожі колони, руїни. ВІДЕО+ФОТОрепортаж (vaadatud: 29.03.2022) Пригород Киева. Буча освобождена от российских оккупантов – мэр - Liga Novosti, 01.04.2022 (vaadatud: 01.04.2022) Украинские спецназовцы начали зачистку Бучи – видео - Liga Novosti, 02.04.2022 (vaadatud: 02.04.2022) Офіційний сайт Бучанської міської ради Jeremy Bowen. Ukraine war: Bucha street littered with burned-out tanks and corpses. BBC News, 3. aprill 2022
Edna Krabappel

Edna Krabappel oli "Simpsonites" korduv tegelane ja Springfieldi põhikooli 4. klassi õpetaja kuni pensionile jäämiseni 2013. aastal. Ta elas 82 Evergreen Terrassil, kuid kolis hiljem pärast Maude Flandersi lese Ned Flandersi abiellumist 744 Evergreen Terrace. Kooliväliselt kujutati Ednat tüüpilise keskmise elueaga täiskasvanuna, raske suitsetajana, mängurina ja aeg-ajalt üksikuna joojana, kes püüdis leida õiget meest. Tal oli arvukalt suhteid paljude Springfieldi esindajatega; tema peamine valik on alati Seymour Skinner, tavaliselt pigem haletsuse kui kiindumuse pärast. Alates 23. hooajast kuni pensionile jäämiseni 25. hooajal oli Edna Krabappel abielus Ned Flandersiga. Ta oli 41-aastane. Al Jean teatas, et Edna läheb pensionile Marcia Wallace'i (tema häälnäitleja) surma tõttu 25. oktoobril 2013. Protsess algas filmis "Neli regressi ja matus", kui "Me jätame teie järele proua K." näidati kriiditahvlil pealkirjajärjestuse ajal, mille esmaettekanne oli üheksa päeva pärast Marcia surma. Hooaja 25 episoodis "Mees, kes kasvas liiga palju" mainisid Ned ja Nelson, et nad igatsevad teda. Tema lahkumist näitas Ned musta käepaela kandmist, kuid teda ei näidatud kunagi avalikult. Filmis "Dogtown" kinnitatakse, et Edna on surnud. Filmis "Vasakult taga" julgustab Bart Flandriat olema nagu Krabappel.
Géza Jeszenszky

Géza Jeszenszky (sündinud 10. novembril 1941 Budapestis) on Ungari ajaloolane, poliitik ja diplomaat. Ungari välisminister (1990–1994). Keskkooli lõpetamise järel ei lubatud ta osaluse tõttu 1956. aasta ülestõusus kaks aastat kõrgkoolis edasi õppida. 1961. aastast õppis ta Loránd Eötvösi Ülikoolis ajalugu, inglise keelt ja hiljem raamatukogundust. Magistrikraadi sai ta 1966. aastal, doktorikraadi 1970. aastal ja teaduskraadi raamatukogunduse alal 1973. aastal. Aastatel 1966–1968 töötas ta koolis õpetajana ja 1968–1976 Széchényi Rahvuslikus Raamatukogus. 1976. aastast töötas õppejõuna K. Marxi nimelises Majandusülikoolis (tänapäeval Budapesti Corvinuse ülikool) , kus sai 1989. aastal sotsiaal- ja poliitikateaduskonna dekaaniks. 1984–1986 oli ta külalisprofessor California Ülikoolis Santa Barbaras. 1988. aastal oli Jeszenszky üks Ungari Demokraatliku Foorumi asutajaliikmeid. 23. maist 1990 kuni 15. juulini 1994 oli Géza Jeszenszky Ungari välisminister. Aastatel 1994–1998 oli ta Rahvuskogu liige. Aastatel 1998–2002 oli ta Ungari suursaadik Ameerika Ühendriikides ning 2011–2014 Norras ja Islandil. Prof. Dr. Géza Jeszenszky Academy for Cultural Diplomacy Hungary. Ministries, etc. rulers.org Géza Jeszenszky Hungarian Review, Vol. XI, no. 3
Niidi põik

‹ Kaart ajutiselt peidetud (?) › Niidi põik on tänav Tallinnas Põhja-Tallinna linnaosas Sitsi asumis. Niidi põik on 166 meetri pikkune ja kannab registrinumbrit 7840628. Tänav algab Niidi tänavalt ja lõppeb Sõle tänavaga ristudes. Tänav sai nime 31. juulil 1959 Niidi tänava järgi. Niidi põik 4 asub Lasteaed Naeratus. "KNAB: Kohanimeandmebaas". Vaadatud 23.05.2020. Maanteeamet. "Riiklik Teeregister". Vaadatud 23.05.2020.[alaline kõdulink] Robert Nerman, Leho Lõhmus (2013). Tallinna asumid ja ametlikud kohanimed. Tallinn: Tallinna Linnaplaneerimise Amet. Lk 284. ISBN 978-9949-33-215-1.
Amet-Han Sultan

Amet-Han Sultan (20. oktoober 1920 Alupka – 1. veebruar 1971 Moskva oblast) oli krimmitatari päritolu Nõukogude sõjaväelane ja Teise maailmasõja äss-hävituslendur. Pärast Teist maailmasõda oli ta katselendur. Ta oli kahekordne Nõukogude Liidu kangelane (1943, 1945). Ta sündis aastal 1920 Alupkas; tema isa oli pärit Dagestanist ja oli rahvuselt lakk, ema oli rahvuselt krimmitatarlane, ennast luges ta krimmitatarlaseks. Aastal 1937 lõpetas ta 7-klassilise kooli ja astus seejärel raudtee vabrikukooli Simferopolis, mille lõpetas aasta möödudes ja asus tööle raudtee depoosse Simferopolis, jätkates selle kõrvalt õpinguid Simferopoli aeroklubis.
Audova

Audova on eesti perekonnanimi. Perekonnanime Audova (Auduwa) on pandud Vara mõisavallas Maarja-Magdaleena kihelkonnas Tartumaal ja Jalametsa mõisavallas Pilistvere kihelkonnas Viljandimaal. Nimede eestistamisel määrati Audova-nimelistele isikutele uueks perekonnanimeks Tormis. 2020. aasta 1. jaanuari seisuga on perekonnanimi Audova Eestis 22 mehel ja 32 naisel. Aleksander Audova (1892–1932), eesti bioloog Ann Audova (1904–2001), eesti kunstnik Jaan Audova (1901–1992), eesti vaimulik Leo Audova (1926–1954), eesti metsavend, Aleksander Audova poeg Peep Audova, eesti vaimulik, Jaan Audova poeg Maarja Rooma (sündinud Audova, 1935–2009), eesti arstiteadlane ja toitlushügieenik
Muks

Muks on eesti perekonnanimi. Perekonnanime Muks on pandud Roosna-Alliku mõisavallas Järva-Jaani kihelkonnas Järvamaal, Karksi mõisavallas Karksi kihelkonnas Pärnumaal ja Tuhalaane mõisavallas Paistu kihelkonnas Viljandimaal. Nimede eestistamisel määrati Muks uueks perekonnanimeks isikuile, kelle perekonnanimi oli Roosilill; Muksi-nimelistele isikutele määrati uueks perekonnanimeks Tammsaar. 1. jaanuaril 2020 sellise perekonnanimega inimesi Eestis ei ela või on neid vähem kui 5. Juhan Muks (1899–1983), eesti kunstnik
Novoselõtsja

Novoselõtsja (ukraina Новоселиця, rumeenia Noua Suliță, saksa Nowosielitza, vene Новоселица) on linn Ukrainas Tšernivtsi oblastis, Novoselõtsja rajooni halduskeskus. Novoselõtsja asub Pruti jõe paremal kaldal, Tšernivtsist umbes 26 km idakagus. Asulat on esmamainitud 1456. aastal. Kuni 1812. aastani oli Moldova vürstiriigi koosseisus, seejärel läks Venemaa Keisririigi võimu alla. 1828. aastal jagati Novoselõtsja seoses piiri reguleerimisega Venemaa Keisririigi ja Austria-Ungari vahel. 1918–1940 kuulus Novoselõtsja Rumeeniale. 28. juunil 1940 hõivas Punaarmee Novoselõtsja koos ülejäänud Põhja-Bukoviinaga. Linn alates 1940. aastast. Ukraina 2001. aasta rahvaloenduse andmetel oli Novoselõtsja elanikest ukrainlasi 54,37%, moldaavlasi 35,82%, venelasi 6,84%, rumeenlasi 1,63%, juute 0,33%, poolakaid 0,18%, valgevenelasi 0,16% ja sakslasi 0,13%. Національний склад міст Datatowel.in.ua
Ananjiv

Ananjiv (ukraina Ананьїв) on linn Ukrainas Odessa oblastis, Ananjivi rajooni keskus. Linn asub 151 km Odessast põhja pool, Tõliguli jõe ääres. Asulat on esmamainitud 1753. aastal Anani slobodana. 1834. aastast oli Hersoni kubermangu Ananjivi maakonna keskus. 1924–1940 kuulus linn Ukraina NSV Moldaavia ANSV koosseisu. 1941. aastal sai linnaks. 1941–1944 oli Rumeenia okupatsiooni all Transnistria kubernerkonnas. 1897. aastal olid pooled linnaelanikud juudid. Ukraina 2001. aasta rahvaloenduse andmetel oli linna elanikest 87,88% emakeel ukraina keel, 9,43% vene keel ja 2,08% moldaavia (rumeenia) keel. http://w1.c1.rada.gov.ua/pls/z7503/A005?rdat1=24.05.2020&rf7571=23538 http://jewishencyclopedia.com/articles/1472-ananyev
Berezan

Berezan (ukraina Березань) on oblastilise alluvusega linn Ukrainas Kiievi oblastis. Berezan asub Kiievist umbes 69 km idas. Asulat on esmamainitud 1616. aastal. Linnaõigused sai Berezan 1981. aastal, oblastilise alluvusega linn on alates 1994. aastast. Ukraina 2001. aasta rahvaloenduse andmetel oli Berezani elanikest ukrainlasi 93,15%, venelasi 5,22%, valgevenelasi 0,55%, poolakaid 0,23%, armeenlasi 0,11%, moldaavlasi 0,08% ja tatarlasi 0,06%. Березань Точка-на-Карте Національний склад міст Datatowel.in.ua
Berezivka

Berezivka (ukraina Березівка) on linn Ukrainas Odessa oblastis, Berezivka rajooni keskus. Linn asub 90 km Odessast põhja pool, Tõliguli jõe ääres.
Biljajivka

Biljajivka (ukraina Біляївка) on oblastilise alluvusega linn Ukrainas Odessa oblastis. Linn asub 53 km Odessast ida pool Dnestri deltas Turuntšuki jõe ääres. Asula rajasid ukraina kasakad ja seda on kirjalikes allikates mainitud 1790. aastal. 1979. aastal sai linnaks ning 2016. aastal oblastilise alluvusega linnaks. 2001. aastal rääkis 82,97% elanikest emakeelena ukraina keelt ja 14,45% vene keelt. https://dumskaya.net/news/belyaevka-ofitcialno-stala-gorodom-oblastnogo-po-054715/ https://bilyayivka.city/
Descendants of the Sun

"Descendants of the Sun" on Lõuna-Korea telesari, mille peaosades on Song Joong-ki, Song Hye-kyo, Jin Goo ja Kim Ji-won. See oli eetris KBS2 kanalil 24. veebruarist 14. aprillini 2016. Song Joong-ki – Yoo Si-jin Song Hye-kyo – Kang Mo-yeon Jin Goo – Seo Dae-young Kim Ji-won – Yoon Myung-ju Ametlik koduleht
Kilija

Kilija (ukraina Кілія) on linn Ukrainas Odessa oblastis, Kilija rajooni keskus. Linn asub Budžakis Doonau deltas, Rumeenia piiri ääres. Asula kuulus 10. sajandist Bütsantsile. 1412-1448 kuulus Moldova vürstiriigile, 1448-1465 Ungarile ja 1465-1484 taas Moldovale. 1484–1812 kuulus Osmanite riiki ja seejärel läks Venemaa koosseisu. 1856. aastal läks Pariisi rahulepinguga Rumeeniale, kuid 1878. aastal taas Venemaa koosseisus. 1918–1940 ja 1941–1944 kuulus taas Rumeeniale. 2001. aastal oli linnaelanikest 39,56% emakeel ukraina keel, 55,5% vene keel ja 2,93 moldaavia (rumeenia) keel. http://www.gorsovet-kiliya.org.ua/
Guardian: The Lonely and Great God

"Guardian: The Lonely and Great God" (korea keeles 쓸쓸하고 찬란하神 – 도깨비; Sseulsseulhago Chanlanhasin), tuntud ka kui "Goblin", on Lõuna-Korea telesari, mille peaosades on Gong Yoo, Kim Go-eun, Lee Dong-wook, Yoo In-na ja Yook Sung-jae. See oli eetris tvN-is 2. detsembrist 2016 kuni 21. jaanuarini 2017. Gong Yoo - Kim Shin/Goblin Kim Go-eun - Ji Eun-tak Lee Dong-wook - Wang Yeo/Grim Reaper Yoo In-na - Sunny/Kim Sun Yook Sung-jae - Yoo Deok-hwa Ametlik koduleht
The 1st Album

"The 1st Album" on Saksa popmuusikaansambli Modern Talking debüütalbum. Album anti välja 1. aprillil 1985. Albumilt on pärit singlid "You're My Heart, You're My Soul" ja "You Can Win If You Want".
Let's Talk About Love (Modern Talkingu album)

"Let's Talk About Love" on Saksa popmuusikadueti Modern Talkingu teine album, mis avaldati 14. oktoobril 1985. Albumilt on pärit singel "Cheri, Cheri Lady".
Kartogramm

Kartogramm on arvjoonis maakaardil, millel mingi nähtuse esinemust või esinemuse muutumise intensiivsust kujutatakse vastavat ala katvate erinevate värvidega või erisuguse viirutusega.
Novodnistrovsk

Novodnistrovsk (ukraina Новодністровськ, vene Новоднестровск) on oblastilise alluvusega linn Ukrainas Tšernivtsi oblastis Sokõrjanõ rajoonis. Novodnistrovsk asub Dnestri paremal kaldal, Vinnõtsja oblasti piiril. Alev rajati 1973. aasta oktoobris seoses Dnestri soojuselektrijaama ehitusega. Linnaõigused sai Novodnistrovsk 1993. aastal. Oblastilise alluvusega linn on Novodnistrovsk alates 2000. aastast. Ukraina 2001. aasta rahvaloenduse andmetel oli Novodnistrovski elanikest ukrainlasi 87,13%, venelasi 10,19%, moldaavlasi 0,95%, valgevenelasi 0,48%, rumeenlasi 0,29%, poolakaid 0,16% ja asereid 0,14%. Національний склад міст Datatowel.in.ua
Reni

Reni (ukraina Рені) on linn Ukrainas Odessa oblastis, Izmaili rajoonis. Linn asub Budžakis Doonau vasakul kaldal, Rumeenia piiri ääres, Moldova piiri lähedal. 1548. aastal esmamainitud Reni sai linnaõigused 1821. aastal. Linn oli kuni 2020. aasta 18. juulini samanimelise rajooni keskus ja liideti seejärel Izmaili rajooniga. 2023. aasta 24. juuli ööl vastu 25. juulit langes Venemaa droonirünnaku alla ligikaudu 200 m kaugusel Rumeenia piirist asuv Reni kaubasadam. 2001. aastal oli linnaelanikest 12,5% emakeel ukraina keel, 70,54% vene keel ja 13,31% moldaavia (rumeenia) keel. George Costita; Tony Wesolowsky (25. juuli 2023). "Russian Drone Strike On Ukrainian Port Of Reni 'An Indirect Attack On Romania, Moldova'". rferl.org (inglise). RFE/RL. Vaadatud 26. juulil 2023. http://renimvk.od.ua/index.php https://reni.od.ua/
Võlkove

Võlkove (ukraina Вилкове, vene Вилково, rumeenia Vâlcov) on linn Ukrainas Odessa oblastis Kilija rajoonis. Linn asub Budžakis Doonau deltas, Rumeenia piiri ääres. 1746. aastal rajatud Võlkove sai linnaõigused 1762. aastal. Suur osa linnaelanikest on vanausulised lipovaanid. 2001. aastal oli linnaelanikest 15,34% emakeel ukraina keel, 83,46% vene keel ja 0,54% moldaavia (rumeenia) keel. http://vilkovo.pp.ua/
Storožõnets

Storožõnets (ukraina Сторожинець) on linn Ukrainas Tšernivtsi oblastis, Storožõnetsi rajooni halduskeskus. Storožõnets asub Tšernivtsist umbes 22 km edelas. Asulat on esmamainitud 1448. aastal. Kuni 1774. aastani oli Moldova vürstiriigi koosseisus, seejärel läks Austria keisririigi võimu alla. Linnaõigused sai Storožõnets 1854. aastal. Aastatel 1918–1940 kuulus Storožõnets Rumeeniale. Ukraina 2001. aasta rahvaloenduse andmetel oli Storožõnetsi elanikest ukrainlasi 74,31%, rumeenlasi 17,23%, venelasi 4,91%, poolakaid 2,20%, moldaavlasi 0,49%, valgevenelasi 0,20%, sakslasi 0,11% ja armeenlasi 0,10%. Сторожинець (Сторожинецький район) Тери­торіальні громаді Чер­нівецької області Національний склад міст Datatowel.in.ua
Leo Audova

Leo Audova (24. september 1926 Tartu – 15. juuni 1954 Butõrka vangla, Moskva, Vene NFSV) oli Eesti vabadusvõitleja ja metsavend. Ta õppis Tartus ja Rakveres. 1943. aastal astus vabatahtlikult Eesti Leegioni, viibis Neveli ja Narva rindel (olles vahepeal Ain Mere adjutant). Emajõe rindel sai ta haavata. Sõdis hiljem Saksamaal ning langes USA vägede kätte sõjavangi. Pääses 1947. aastal DP-laagri kaudu tööle Inglismaale, kus liitus 1950. aastal Briti luure poolt ettevalmistatavasse luurajate ja vabadusvõitlejate rühmaga, õppis seejärel Londonis luurekoolis. Saadeti Eestisse, kus ühines MGB poolt lõksuna seatud "libametsavendade" grupiga Viljandi rajoonis, ise sellest veast aru saamata. Aja jooksul tekkisid tal kahtlused oma kaaslaste suhtes. Arvatavasti seepärast otsustas MGB lõpetada temaga topeltmängu ja ta arreteeriti metsavennana 20. jaanuaril 1953. Algul keeldus ta üldse andmast mingeid tunnistusi, kuid ilmselt pärast ränki peksmisi ja piinamisi hakkas ta vähemalt endast rääkima. Oma võitlust Nõukogude okupatsiooni vastu ta ikkagi ei kahetsenud. Hiljem kaotas MGB ilmselt ka lootuse kasutada teda luure- ja raadiomängudes USA ja Suurbritannia vastu, sest Leo Audova jäi (ilmselt pikaajalisest) survest hoolimata endale kindlaks ja ei reetnud oma kaaslasi. MGB lootus ümbervärvamisele seletaks Audova pikaajalise vangistuse alates vahistamisest kuni Nõukogude repressiivorganite poolt kohtumõistmise etendamiseni. Surmaotsus vormistati talle 22. märtsil 1954. Leo Audova hukati 15. juunil 1954 Butõrka vanglas Moskvas, sest sel ajal ei toimunud Eesti NSV-s surmaotsuste täideviimisi ja surmamõistetud viidi erikonvoiga Moskvasse. Tema matmispaik ja haud pole tänaseni teada, arvatavasti asub see mõnel Nõukogude repressiivorganite erikalmistul Moskva lähistel. Tema isa oli bioloog ja vasakpoolne ühiskonnategelane Aleksander Audova. Jaak Pihlau. "Raadiomängud Eestis Teise maailmasõja ajal ja järel VI". Tuna 1/ 2010. Lk 115 jj Jaak Pihlau. "Raadiomängud Eestis Teise maailmasõja ajal ja järel VII". Tuna 2/ 2010. Lk 100–101 Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 49 Eesti kommunismiohvrid 1940–1991
Boy George

Boy George (õieti George Alan O'Dowd, sündinud 14. juunil 1961) on ansambli Culture Club lauljana tuntud inglise muusik, laulukirjutaja, diskor ja moedisainer.
Snovsk

Snovsk (ukraina Сновськ ) on linn Ukrainas Tšernihivi oblastis, Snovski rajooni keskus. Asub Snovi jõe ääres. Asula tekkis 19. sajandi keskel. 1924. aastal sai linnaks. 1935. aastal sai linn punaarmee väepealiku Nikolai Štšorsi järgi uueks nimeks Štšors. 2016 endine nimi taastati. Enne Teist maailmasõda olid 16% linnaelanikest juudid. https://rada.info/rada/04061932/
Oster

Oster (ukraina Остер) on linn Ukrainas Tšernihivi oblastis Tšernihivi rajoonis. Asub Desna jõe ääres, Osteri jõe suudme lähedal, 75 km Kiievist põhja pool. 1961. aastal sai linnaks.
Jaremtše

Jaremtše (ukraina keeles Яремче) on oblastilise alluvusega linn Ukrainas Ivano-Frankivski oblastis Nadvirna rajoonis. Asub Pruti jõe ääres. Asula tekkis 18. sajandi lõpus, kuid hakkas kiiremini arenema 1894. aastast, kui Jaremtšet hakkas läbima raudtee. Kahe maailmasõja vahel kuulus küla Poolale ja oli sel ajal tuntud talikuurordina. Nõukogude ajal kandis asula nime Jaremtša (Яремча). 1963. aastal sai linnaõigused. Linna haldusalasse kuulub ka üks alev ja 5 küla eksklaavina Nadvirna rajoonis. Ukraina 2001. aasta rahvaloenduse andmetel oli Jaremtše elanikest ukrainlasi 98,87% ja venelasi 1,20%. Національний склад міст за переписом 2001 року Datatowel http://www.yaremche.org/district/74
Meister Alpais

Meister Alpais oli prantsuse kullassepp ja emailikunstnik, kes tegutses Limogesis 12. sajandi lõpus ja 13. sajandi alguses. Ühe tänapäeval Louvre'is asuva, kunagi Arlesi lähedalt Montmajourist leitud meisterliku emailkaunistusega tsibooriumi alumises osas on inskriptsioon, mis teatab, et keegi G Alpais Limogesist olevat teinud selle tsibooriumi: MAGI[S]TER : G : ALPAIS : ME FECIT : LEMOVICARUM Nimi esineb ka korduvalt Limogesi selle aja dokumentides, kus Alpais on tituleeritud maître 'meister'. Tsibooriumi teostus laseb arvata, et meister Alpais oli väga oskuslik champlevé-tehnika ja kuld- ning hõbesepise valdaja. Sellele meistrile on omistatud ka rida Thomas Becketi märtrisurma kujutavaid kastrelikviaare, üks asub Cluny muuseumis Pariisis, üks Briti Muuseumis ja üks Louvre'is. Alpais' tsibooriumi detail pseudokufa ornamendifriisiga Thomas Becketi tapmise ja matuse stseene kujutav kullatud vasest relikviaar 1180. aastatest Cluny muuseumis https://www.wga.hu/html_m/m/master/alpais/index.html J. P. O'Neill. Enamels of Limoges: 1100-1350. Metropolitan Museum of Art, 1996 "Arhiivikoopia". Originaali arhiivikoopia seisuga 14. august 2020. Vaadatud 24. mail 2020.{{netiviide}}: CS1 hooldus: arhiivikoopia kasutusel pealkirjana (link) http://www.visual-arts-cork.com/definitions/champleve.htm Master Alpais. Web Gallery of Art Master Alpais' ciborium. Department of Decorative Arts: Middle Ages. - louvre.fr
Bussoli väin

Bussoli väin (vene keeles пролив Буссоль) on väin Vaikses ookeanis Venemaa idaosas, eraldab Simuširi saart Tšornõje Bratja saartest ning ühendab Ohhoota merd Vaikse ookeaniga. Väina pikkus on umbes 30 km, laius üle 68 km. Suurim sügavus on 2225 m. Rannik on järsk ja kaljune. Vee soolsus on 33,1 kuni 34,5‰. Väina alaosal esineb hoovus Ohhoota merest Vaiksesse ookeanisse, ülaosal vastupidi. Loodete kõrgus 1,0 m. Väin paikneb Sahhalini oblasti akvatooriumis. Bussoli väin sai nime 1787. aastal Jean-François de La Pérouse laeva "Boussole" järgi, millega ta sooritas oma reisi.
Choctaw' maakond

Choctaw' maakond on mitme USA maakonna nimi: Choctaw' maakond (Alabama) Choctaw' maakond (Mississippi) Choctaw' maakond (Oklahoma)
Clearwateri maakond

Clearwateri maakond on mitme maakonna nimi Põhja-Ameerikas: Clearwateri maakond (Alberta) Kanadas Clearwateri maakond (Idaho) USA-s Clearwateri maakond (Minnesota) USA-s
Coffee maakond

Coffee maakond on mitme maakonna nimi Ameerika Ühendriikides: Coffee maakond (Alabama) Coffee maakond (Georgia) Coffee maakond (Tennessee)
Dawsoni maakond

Dawsoni maakond on mitme maakonna nimi Ameerika Ühendriikides: Dawsoni maakond (Georgia) Dawsoni maakond (Montana) Dawsoni maakond (Nebraska) Dawsoni maakond (Texas)
Dickinsoni maakond

Dickinsoni maakond on mitme maakonna nimi Ameerika Ühendriikides: Dickinsoni maakond (Iowa) Dickinsoni maakond (Kansas) Dickinsoni maakond (Michigan)
Dodge'i maakond

Dodge'i maakond on mitme maakonna nimi Ameerika Ühendriikides: Dodge'i maakond (Georgia) Dodge'i maakond (Minnesota) Dodge'i maakond (Nebraska) Dodge'i maakond (Wisconsin)
Halli maakond

Halli maakond on mitme maakonna nimi Ameerika Ühendriikides: Halli maakond (Georgia) Halli maakond (Nebraska) Halli maakond (Texas)
Haskelli maakond

Haskelli maakond on mitme maakonna nimi Ameerika Ühendriikides: Haskelli maakond (Kansas) Haskelli maakond (Oklahoma) Haskelli maakond (Texas)
Haissõn

Haissõn (ukraina keeles Гайсин) on linn Ukrainas Vinnõtsja oblastis, Haissõni rajooni keskus. Linn asub Sibi jõe ääres Vinnõtsjast umbes 82 km kagus. Haissõni on esmamainitud 1545. aastal. Kuulus Poola Bracławi vojevoodkonda 1793. aastani. Seejärel kuulus maakonnalinnana Venemaa Podoolia kubermangu. Magdeburgi linnaõigused sai asula 1744. aastal. http://mr.gov.ua/
Decius Paulinus

Decius Paulinus (Flavius Decius Paulinus Iunior) oli Rooma konsul 534. aastal. Tema isa oli 508. aasta konsul Basilius Venantius ja vend Flavius Decius 529. aasta konsul. 533. aastal nimetas Athalaric ta konsuliks. Temaga samal ajal oli konsuli ametis keiser Justinianus I.